Z á p i s n i c a 
z 4. riadneho zasadnutia OZ v Haliči konaného 8.8.2014

Prítomní:		podľa prezenčnej listiny

Ospravedlnení:	Mgr. Mária Fajčíková
			JUDr. Daniel Přibyl

Program:		1. Kontrola plnenie uznesení.
			2. Vyhodnotenie rozpočtu obce Halič a ZŠ s MŠ Halič k 30.6.2014.
			3. Úprava rozpočtu obce Halič a ZŠ s MŠ Halič na rok 2014.
			4. Audit za rok 2013.
5. Určenie rozsahu výkonu funkcie starostu obce  /úväzok/ a počet   
    poslancov na nové volebné obdobie 2015 – 2018.
6. Obchodná verejná súťaž – návrhy.
7. Haličské slávnosti – program, služby.
8. Rôzne.

Za overovateľov zápisnice boli určení : Mgr. Katarína Gálová a Mgr. Igor Kokavec.

Starosta obce vyzval poslancov, aby odsúhlasili program rokovanie OZ.
							Hlasovanie: 7 za

1.	Kontrola plnenia uznesení:
-	Uznesenie D/1 - starosta obce požiadal Okresný dopravný inšpektorát v Lučenci o posúdenie možnosti osadiť asfaltový retardér na Ul. 23.januára z dôvodu vybudovania detského ihriska. ODI Lučenec sa k danej otázke vyjadril nasledovne: stavebný spomaľovací prah je vyhotovený ako stavebná súčasť povrchu vozovky, ktorý sa používa na zníženie rýchlosti na danom úseku cesty náhlou zmenou jej výškového profilu, musí byť umiestnený v dostatočnej vzdialenosti a dobre viditeľný  vodičom vozidiel. Nesmie sa zriaďovať v neprehľadných oblúkoch, zákrutách a minimálna vzdialenosť polohy je daná zabezpečením rozhľadu na zastavenie. Musí byť označený dopravným značením, musí byť osvetlený a zároveň dostatočne a účinne odvodnený.
-	Uznesenie D/2  - ODI Lučenec uviedol, že  vo veci riešenia dopravných vzťahov na Ul. budovateľov a Ul. osloboditeľov treba osloviť spracovateľa pasportu dopravného značenia  obce s riešením veci cez návrh zmeny pasportu. Z dôvodu nedostatočného riešenia dopravných vzťahov aj v ostatných lokalitách obce by bolo potrebné prehodnotenie a doplnenie dopravného značenia v obci.
Starosta obce podal dotaz na ODI Lučenec aj ohľadom priechodu pre chodcov na Ul. mieru pred poštou. Po posúdení návrhu, z hľadiska bezpečnosti cestnej premávky, so zriadením nového priechodu pre chodcov umiestnením nového trvalého vodorovného DZ č. V6a (priechod pre chodcov) a zvislého DZ č. IP6 (priechod pre chodcov) na ceste III/508 33 OID Lučenec súhlasí s podmienkou, že bude umiestnený za križovatkou v lokalite pošty.
K uzneseniam D/1, D/2 a k dotazu za zriadenie priechodu pre chodcov starosta pripomenul, že riešiť by sa to malo zapracovaním do návrhu rozpočtu na rok 2015.
-	Uznesenie D/3 – nebolo splnené, fin. prostriedky  na realizáciu úpravy ostrovčekov na Ul. M.R.Štefánika boli presunuté na realizáciu stavby parkoviska pri cintoríne, z dôvodu, že ostrovčeky na danej ulici prekážajú iba smetiarskemu auto a to hlavne v zimnom období.
-	Uznesenie D/4 – od posledného zasadnutia OZ sa  žiadne rokovania so spol. IMET a.s. neuskutočnili.
-	Uznesenie D/5 – na webovej stránke obce mal každý poslanec možnosť si pozrieť návrh obchodnej verejnej súťaže.
Poslanec Mgr. Priadka skonštatoval, že na web. stránke obce mala byť zverejnená aj prezentácia projektu golfového ihriska od firmy IMET, a.s.. Mgr. Udvardy uviedol, že Ing. Potoczky mu ju prisľúbil v zmenšenej forme, no zatiaľ mu ju nedoručil.

2.	Vyhodnotenie rozpočtu obce za obdobe od 01.01.2014 do 30.06.2014 previedol predseda ekonomickej komisie. Príjmy sú vo výške 519 354,62 € spolu so ZŠ s MŠ, bez príjmov školy sú vo výške 225 372,87 €, čo je plnenie na 52,69 %. Nižšie plnenie je zaznamenané v poplatkoch za psov z dôvodu rôznej sadzby  a zvýhodnenia poplatkov pre čipovaných psov. 
Výdavky sú vo výške 178 029,14 €, čo predstavuje 46,10 % plnenie ročného plánu. V rámci jednotlivých programov je vyššie časové plnenie v programe športu - vyššie náklady na opravu autobusu z dôvodu prípravy na STK a v programe odpadového hospodárstva z titulu nákupu kompostérov pre občanov. Program kultúra je plnený na 58,24 % z titulu  čerpania poskytnutej dotácie pre knižnicu na knihy a na vybudovanie detského kútika v knižnici. V ostatných programoch je vyrovnané plnenie výdavkov a je na úrovni, resp. pod úrovňou 50%. 
Vyhodnotenie plnenia rozpočtu ZŠ s MŠ previedol riaditeľ školy  Mgr. Šimov. Plnenie vlastných nerozpočtovaných príjmov školy je vo výške 12 610 €, plnenie na 76,10%. Výdavky školy sú plnené na 49,95%, MŠ na 47,36 %, ŠJ na 47,68% a ŠKD na 48,64%.
OZ berie na vedomie vyhodnotenie rozpočtu obce Halič a ZŠ s MŠ Halič k 30.6.2014.
							Hlasovanie: 7 za

3.	Úpravu rozpočtu obce Halič a ZŠ s MŠ Halič predložila účtovníčka obce Ing. Hujová. Príjmy celkom 1 031 274  €, bez ZŠ s MŠ - 421 358 € s čerpaním rezervného fondu vo výške 34 216 €. Výdavky - kapitálové - navýšenie o 9 300 € z dôvodu zabezpečenia projektovej dokumentácie na pripravované stavby - rekonštrukcia KD, rekonštrukcia telocvične pri ZŠ s MŠ a realizácia parkoviska pri cintoríne. Bežné výdavky navrhujeme zvýšiť o sumu 25 861 € - vykrytie zvýšených výdavkov v programe športu, kultúry (nákup kníh a vybavenie detského kútika v knižnici), v programe odpadového hospodárstva z titulu nákupu kompostérov pre občanov a vybudovania kompostoviska, údržba kotolne pri ZŠ s MŠ a zvýšených výdavkov pri oprave grófskej hrobky v cintoríne. 
Po úprave rozpočtu budú celkové príjmy vo výške 1 031 274 €, výdavky sú vo výške 421 358 €. Výdavky ZŠ s MŠ sú rozpočtované vo výške 609 916 €
OZ schvaľuje zmenu rozpočtu obce Halič nasledovne: príjmy celkom 1 031 274 €, výdavky celkom 421 358 € a výdavky ZŠ s MŠ Halič vo výške 609 916 €.
Hlasovanie: 7 za   
       4. Predseda EK pán Turek prečítal správu nezávislého audítora za rok 2013, ktorú vypracovala  Ing. Valéria Hanzelová – zodpovedný audítor. V správe uviedla, že uskutočnila audit priloženej účtovnej závierky účtovnej jednotky obce Halič, ktorá obsahuje súvahu zostavenú k 31.12.2013, súvisiaci výkaz ziskov a strát za rok končiaci k uvedenému dátumu skončil a poznámky, ktoré obsahujú prehľad významných účtovných zásad a účtovných metód a ďalšie vysvetľujúce informácie. Podľa jej stanoviska účtovná závierka, okrem skutočnosti uvedenej v Základe pre podmienené stanovisko, poskytuje vo všetkých významných súvislostiach pravdivý a verný obraz finančnej situácie obce  Halič k 31.12.2013 a výsledky jej hospodárenia za rok končiaci k uvedenému dátumu, v súlade so zákonom o účtovníctve.
Na základe overenia rozpočtového hospodárenia zachyteného v poznámkach účtovnej závierky konštatuje, že nezistila vo všetkých významných súvislostiach skutočnosti, ktoré by spochybňovali vykázané výsledky rozpočtového hospodárenia. Stav vykázaného dlhu obce, je zhodný so stavom vykázaným v účtovnej závierke.

OZ berie na vedomie Správu nezávislého audítora za rok 2013 (tvorí prílohu tejto zápisnice).
						Hlasovanie: 6 za
							        1 sa zdržal (Mgr. Pročko)

       5.  Starosta obce informoval, že podľa § II ods. 4 písm. i) zákona Slovenskej národnej rady Č. 369/1990 Zb. o obecnom zriadení v znení neskorších predpisov je vyhradené Obecnému  zastupiteľstvu v Haliči určiť najneskôr 90 dní pred voľbami na celé funkčné obdobie 2015 - 2018 rozsah výkonu funkcie starostu obce Halič.  Starosta obce navrhuje úväzok starostu ponechať na 100% a zároveň ponechať aj počet poslancov  - 9.
Poslanec Mgr. Pročko uviedol, že na iných obciach, ako Polichno, Ábelová je starosta len na skrátený úväzok.
OZ určuje rozsah výkonu funkcie starostu Obce Halič na plný úväzok na jeho celé funkčné obdobie vo volebnom období rokov 2015 – 2018.	
							Hlasovanie: 7 za
OZ určuje počet poslancov deväť na nové funkčné obdobie 2015 – 2018.
							Hlasovanie: 7 za

       6. Starosta obce informoval, že každému poslancovi bol zaslaný návrh obchodnej verejnej súťaže na predaj obecnej parcely KN-E č. 696 o výmere 710390 m². Pozemok musí byť predaný cez obchodnú verejnú súťaž, obec dala vypracovať znalecký posudok a cena bola určená na 0,3294 €/m², je to cena minimálna. Starosta uviedol, že uvedená parcela bude odpredaná len na účel vybudovania golfového ihriska, nebola zaradená medzi parcely na rozvoj obce,  ak by sa určila vysoká cena nikto by to nekúpil, nakoľko tam nie sú vybudované inžinierske siete, prístupová cesta. Obec by to mala predať, aby zabezpečila rozvoj obce. Za získané fin. prostriedky z predaja uvedenej parcely by sme vedeli vykúpiť pozemky na časti Horné pole.
Poslanec Mgr. Pročko sa vyjadril, že je proti predaju, lebo cena za pozemok je nízka, má to overené od jedného znalca z Kalinova. Rehanek rozpredáva pozemky firme IMET za smiešnu cenu.
Poslanec Mgr. Priadka sa vyjadril, že aj vláda keď chce pritiahnuť do určitého regiónu investora, poskytuje mu rôzne stimuly. Nemyslí si, že cena je nízka a je za predaj pozemku.
Ďalej  navrhuje, aby vo vyhlásení  obchodnej verejnej súťaži bolo zvýšenie zábezpeky z 10 % na 20 % a žiada starostu obce, aby dal preveriť možnosť zapracovania práva spätnej kúpy.

OZ schvaľuje 	:
1.	a, vyhlásenie obchodnej verejnej súťaže o najvhodnejší a najvýhodnejší návrh na uzavretie kúpnej zmluvy k majetku obce Halič – pozemku – nachádzajúcom sa v obci Halič, parc. KN-E č. 696, zapísaným na LV č. 650.
b, podmienky obchodnej verejnej súťaže, ktoré budú zverejnené na webovej adrese obce Halič a sú neoddeliteľnou súčasťou  zápisnice.

							Hlasovanie: 5 za
		         2 sa zdržali (Mgr. Gálová,   
                                                   Mgr. Pročko)

          7. Haličské slávnosti sa konajú 16.8.2014, služby poslancov boli rozdelené nasledovne:
06.00 – 08.00	Rehanek, Turek, Mgr. Udvardy
08.00 – 10.00	Mgr. Priadka, JUDr. Přibyl
10.00 – 12.00 	Aladár Rácz, Mgr. Fajčíková
12.00 – 14.00	Mgr. Gálová, členka moderného cvičenia
14.00 – 16.00	Mgr. Kokavec, člen KST Sokol Halič
16.00 – 18.00	Mgr. Kokavec, Mgr. Priadka
18.00 – 20.00	T. Hochholczer, člen TJ Slovan Halič
Predseda komisie kultúry, športu, školstva, detí a mládeže informoval o programe:
09.00 – 20.00 	Tradičný Haličský jarmok
13.00		Súkromná ZUŠ Lučenec – Opatová a ZŠ s MŠ Halič
13.40		Príhovor starostu obce
13.45		Tanečné vystúpenie – Dance Attack Lučenec
13.55		Na ľudovú nôtu- surodenci Rendekovci, bratia Gibalovci
		R.K. Mimozemšťan: Dimenzia humoru – prezentácia knihy
14.40		Tanečné vystúpenie – Dance Attack Lučenec
14.50		Folklórne pásmo Hudobno – spevácka skupina Haličan
15.30		Hudobná skupina Country Limit Club
16.55		Hudobná skupina Revolucie
18.00		Hudobno – zábavné pásmo skupiny EMINENT
19.00		Koncert skupiny Kochanski
Sprievodné akcie: výstava venovaná histórii haličského hrnčiarstva v spolupráci s Novohradským múzeom a galériou, remeselný jarmok s ukážkami tvorby, chodúľové divadlo, maľovanie na tvár, čarovanie s balónmi, tvorivé dielne a ďalšie atrakcie.  
Poslanec Mgr. Priadka mal dotaz, či by sa rozhlas v sobotu mohol púšťať neskoršie, o deviatej, kvôli občanom, ktorí sa vracajú z nočnej zmeny.

        8.  Rôzne:
-	Starosta obce vyzval predsedov komisií, aby do konca septembra predložili návrhy rozpočtu za jednotlivé komisie.
-	Starosta obce požiadal poslancov o schválenie VZN Obce Halič č. 7 o vyhradení miesta a plochy na vylepovanie volebných plagátov v čase volebnej kampane pre voľby do orgánov samosprávy obcí.
OZ schvaľuje VZN Obce Halič č. 7 o vyhradení miesta a plochy na vylepovanie volebných plagátov v čase volebnej kampane pre voľby do orgánov samosprávy obcí.
Hlasovanie: 7 za
-	Informácie zo zasadnutia komisie kultúry, športu, školstva, detí a mládeže podal predseda Mgr. Kokavec. Informoval, že druhý júlový týždeň KST Sokol Halič v spolupráci s obcou Halič zorganizovali denný turistický tábor, ktorý bol úspešný. Od detí, ale aj rodičov boli požiadavky na budúci rok, zorganizovať pobytový tábor.
V dňoch od 14.7. do 18.7. v čase od 16.00 hod. bolo možné na detskom ihrisku počúvať rozprávky púšťané z CD. Deti mohli nakresliť obrázok, za ktorý boli odmenené.
V sobotu 12.7. obec Halič v spolupráci s lupočským divadlom Strašidlá zorganizovala divadelné predstavenie „Zajace“. 
Komisia sa venovala príprave Haličských slávností, dňa 11.8. bude v kultúrnom dome výstava exotických plazov, dňa 28.8.  o 19.30 hod. bude vatra na námestí pri príležitosti SNP. Komisia vzala na vedomie „Vyjadrenie k správe o výsledku následnej fin. kontrole č. 5/2014“ od hlavnej kontrolórky.
-	Informácie zo stavebnej komisie podal predseda Mgr. Udvardy. Komisia riešila tri žiadosti:
o	 Ohlásenie drobnej stavby – Ján Káka a Roman Matuška. Jedná sa o plechovú garáž, ktorú chcú umiestniť pri bytovke na Ul. družstevnej č. 8. OZ na svojom júnovom zasadnutí nepovolilo pri tomto bytovom dome umiestnenie plechovej garáže. Vzhľadom na to komisia neodporúča stavebnému úradu súhlasiť s umiestnením tejto stavby.
o	 Ján Kupec požiadal o vyjadrenie pre SPF k žiadosti o prenájom pôdy v lokalite Halič – Horné pole. Komisia odporúča vydať súhlasné stanovisko, ale s požiadavkou, aby nebol zamedzený prejazd po existujúcej poľnej ceste.
o	 Ing. Pavol Adamík požiadal o vyjadrenie sa k umiestneniu stavby v lokalite Halič – Horné pole. Umiestnenie prípojok k sieťam je v rozpore s územným plánom zóny. Nie je vybudovaná prístupová cesta. Komisia doporučuje počkať na spustenie výstavby v tejto lokalite, vybudovanie sietí vedených v miestnych komunikáciách, ktoré bude zabezpečovať obec a až následne bude možné povoľovať stavby v tejto lokalite. Preto komisia neodporúča vydať kladné stanovisko.
-	Informácie zo zasadnutia komisie na ochranu verejného záujmu podal predseda Mgr. Priadka. Informoval, že boli včas doručené majetkové priznania starostu obce Vladimíra Rehaneka – 20.3.2014 a riaditeľa ZŠ s MŠ Halič Mgr. Dušana Šimova – 26.3.2014. Komisia konštatuje, že starosta obce ako aj riaditeľ ZŠ s MŠ Halič si splnili povinnosť vyplývajúcu zo zákona č. 357/2004 Z.z. , predložili hore uvedené dokumenty  v stanovenom termíne.
-	Informácie zo zasadnutia komisie verejného poriadku podala predsedkyňa Mgr. Gálová. Informovala, že na zasadnutie komisie bola pozvaná p. Želmíra Kováčová s dcérou Erikou Balážovou. Komisii bolo oznámené, že občianky sa nedostavia zo zdravotných dôvodov (zlomenina končatiny). Komisia navrhuje opätovné predvolanie po uzdravení.
Na komisiu boli predvolaní neplatiči za kom. odpad. Štyria z nich – Jozef Berky, Erik Lenč, Peter Kárai  a Jaroslav Kuvik poplatok za KO do zasadnutia komisie zaplatili. Ďalší predvolaní Marek Láska a Milan Jaško sa na zasadnutie komisie nedostavili ani po uplynutí 15 minút od termínu predvolania, z tohto dôvodu komisia navrhuje opätovné predvolanie s upozornením, že v prípade nedostavenia sa požiada obec Halič o ich predvedenie príslušníkmi PZ SR.
-	Informácie zo zasadnutia komisie životného prostredia podal predseda Mgr. Pročko. Opýtal sa či je detské ihrisko skolaudované, nakoľko sú tam poškodené časti ihriska.
Informoval, že komisia riešila dve sťažnosti ohľadom pálenia odpadu. Občania pália hlavne v noci. Upozornil na stály problém a to voľne pobehajúce psy, zdôraznil, že majiteľov psov treba pokutovať. Opýtal sa starostu obce ako sa pokračuje v riešení čiernych stavieb. Starosta odpovedal, že sa riešia priebežne. Upozornil poslancov, že ak zistia čiernu stavbu, tak mu to treba nahlásiť.
Mgr. Kokavec upozornil, že obyvatelia Ul. staničnej pod cestou, aj napriek tomu, že im obec odpredala pozemky, skladujú drevo a iný materiál na obecnej parcele na kanalizačnom zberači.
-	Informácie zo zasadnutia ekonomickej komisie podal predseda p. Turek. Zaoberali sa vyhodnotením rozpočtu obce Halič a ZŠ s MŠ Halič za 1. polrok 2014, úpravou rozpočtu obce Halič a ZŠ s MŠ Halič, zobrali na vedomie Správu nezávislého audítora za rok 2013 a Správu hlavnej kontrolórky o hospodárení TJ za 1. polrok 2014 (tvorí prílohu tejto zápisnice). Na základe zistených nedostatkov obec predbežne pozastavila dotáciu pre TJ do odstránenia nedostatkov zistených kontrolou. Predseda komisie navrhuje iniciovať stretnutie predsedu TJ, hospodára TJ, starostu obce a predsedov komisií p. Tureka a Mgr. Kokavca.
OZ berie na vedomie informácie z komisií.
-	OZ žiada starostu obce, aby  zvolal stretnutie predsedu TJ, hospodára TJ, starostu obce a predsedov komisií p. Tureka a Mgr. Kokavca za účelom odstránenia nedostatkov zistených kontrolou hlavnej kontrolórky.	
Hlasovanie: 7 za
-	Predseda EK p.  Turek informoval poslancov o výsledku hlasovania o odmenách pre zástupcu starostu a hlavnú kontrolórku za 1.polrok  2014:
zástupca starostu – 16,43 %
hlavná kontrolórka – 16,43 %
OZ schvaľuje výšku odmien pre zástupcu starostu – 16,43 % a hlavnú kontrolórku – 16,43 %  za 1. polrok 2013.
-	Poslanec Turek navrhol kontrolný deň v ZŠ s MŠ Halič pred začatím nového školského roka, poslanci sa dohodli na deň 28.8.2014 a zúčastnia sa ho Turek, Rehanek a Mgr. Udvardy.
-	Poslanec Mgr. Kokavec sa opýtal, že v akom štádiu je príprava zámeru výstavby nájomných bytov. Starosta odpovedal, že do konca roka by mali byť vykúpené pozemky od Slovenského pozemkového fondu, je vydané územné rozhodnutie na umiestnenie troch bytových domov (8 – 12 bytovky).
Ďalej sa poslanec Mgr. Kokavec opýtal na rekonštrukciu osvetlenia. Starosta odpovedal, že prebehli tri kontroly na verejné obstarávanie, pri poslednej sa zistila ešte jedna chyba, no do konca augusta by mala byť zmluva podpísaná.
Mgr. Kokavec skonštatoval, že na web. stránke obce je zverejnený neplatný Plán hospodárskeho, sociálneho a kultúrneho rozvoja. Starosta uviedol, že v letnom vydaní Haličských zvestí bude vložený dotazník, na základe ktorého sa vypracuje nový na roky 2014 – 2020. S vypracovaním Plánu hospodárskeho, sociálneho a kultúrneho rozvoja sa muselo počkať, kým nebola zverejnená novela zákona o rozvojových dokumentoch.
-	Predseda redakčnej rady Mgr. Udvardy navrhuje, aby sa vydali volebné zvesti, kde by sa zverejnila fotka kandidáta + riadková inzercia na pol A4 normostrany bezplatne. Príspevky bude potrebné doručiť do 27.10.2014.
OZ súhlasí s vydaním volebných Haličských zvestí. Možnosť zverejnenia: fotka kandidáta a riadková inzercia na pol A4 normostrany bezplatne.
							Hlasovanie: 4 za
								        3 sa zdržali (Mgr. Pročko,   
                                                                                              Turek, Mgr. Kokavec)
-	Starosta obce informoval, že StVS, a.s. Banská Bystrica predložila obci Halič Dodatok č. 1 k Zmluve o uzavretí budúcej kúpnej zmluvy zo dňa 19.5.2011 na investičnú akciu „Halič – kanalizácia a rozšírenie ČOV.“ Z dôvodu, že pozemky určené na rozšírenie stavby  ČOV Halič, ktoré sú majetkom obce, boli už zamerané GP a na požiadanie MŽP SR musia byť uvedené formou Dodatku č. 1 k zmluve o budúcej kúpnej zmluve ako pozemky, ktoré budú po ukončení stavby odpredané StVS, a.s. Banská Bystrica.
OZ schvaľuje Dodatok č. 1 k Zmluve o uzavretí budúcej kúpnej zmluvy zo dňa 19.5.2011 na investičnú akciu „Halič – kanalizácia a rozšírenie  ČOV“.
							Hlasovanie: 6 za
								         1 proti (Mgr. Pročko)

V Haliči, 15.8.2014

Zapísala: V. Belková

Overovatelia:  Mgr. Katarína Gálová				Vladimír Rehanek
	            Mgr. Igor Kokavec				    starosta obce